న్యూయార్క్ కి వేసవి కంటే కష్టమైన ఒకే ఒక విషయం
ఆకురాలు కాలం వచ్చే వరకూ ఆ వేసవి ఇలాగే కొనసాగడం.
కొంతసేపయ్యాక, ప్రతి ఒక్కరూ అందంగా ఉండడం అటుంచి,
కరిగిపోయిన కొవ్వొత్తుల లాగా తయారవుతారు.
కావలెను
అంటే, నేను నిఘా పెట్టడం తేలికవుతుందన్నమాట
ఎందుకంటే జనం చల్లదనం కోసం ఇళ్లలోనే ఉంటారు.
కార్టూన్లలో చూసినట్లుగా పిల్లులు తమ తోకల్ని గుండ్రంగా తిప్పలేకపోవడం బాలేదు,
ఎందుకంటే వాటిని ఫ్యాన్ లుగా వాడుకోవచ్చు.
బయట చాలా వేడిగా ఉంది, మిసెస్ రాబిన్సన్.
అవును, మిస్టర్ రాబిన్సన్.
రాబిన్సన్స్ ఇంత బోరింగ్ గా ఎలా ఉండగలుగుతున్నారు?
బోరింగ్ గా ఉండడం ప్రాక్టీసు చేస్తుంటారేమో.
నేను ఇంటికి వెళ్లి నా ఎ.సికి అంగుళం దూరంలో నిలబడగలిగితే బాగుండు…
కానీ నా నిఘా దారిలో దృష్టి పెట్టాల్సిన కొత్త షాప్ ఒకటి ఉంది.
అది గార్సియా కుటుంబం,
ఇటువంటి దారుణమైన ఎండలో వాళ్ళపై నిఘా పెట్టాలని
నేను తీసుకున్న నిర్ణయం కారణంగా మేమందరం ఒక వింతైన నేరంలో చిక్కుకుపోయాం.
కావలెను
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
"స్పై వర్సెస్ స్పై"
లూయిస్ ఫిట్జ్ హ్యూ రచనపై ఆధారపడింది
గార్సియాలని నా నిఘా మార్గంలో చేర్చినప్పటి నుండి
నేను వాళ్ళ గురించి చాలా తెలుసుకున్నాను.
కొత్తది
వాళ్ళు క్యూబా నుంచి అమెరికాకి ఈ మధ్యే వచ్చారు
వాళ్ళ భవనం మొదటి అంతస్తులో ఒక షాపు కొన్నారు.
వాళ్ళు మాట్లాడుకుంటున్నవి నాకేమీ అర్థం కాకపోయినా
వాళ్ళు చాలా మామూలుగానే కనిపించారు.
-హోర్గే! -చెప్పు!
గార్సియా దంపతులు ఎదురెదురుగా మాట్లాడుకోవడానికి బదులుగా
వేర్వేరు గదుల్లో ఉండి ఒకరితో ఒకరు అరుస్తూ మాట్లాడుకుంటున్నారు,
తల్లిదండ్రులు వయసు పెరిగే కొద్దీ ఇలాగే చేస్తూ ఉంటారేమో.
వాళ్ళకి యుక్త వయసులో ఉన్న కూతురు వుంది.
తనను మించిన సింగర్ ఎవరూ లేరని అనుకుంటూ ఉంటుంది.
మి, మి, మి
రోజూ షాపు మూసేశాక, పదివేల డాలర్ టవర్ కార్యక్రమం చూడటం వాళ్ళకు ఇష్టం.
పదివేల డాలర్ టవర్!
అవును!
కాబట్టి అంతా మామూలుగా ఉన్నట్లేగా?
కాదు.
ఎందుకంటే, ప్రతి రాత్రీ ఆ గేమ్ షో స్టార్ట్ అయ్యే సమయానికి
వాళ్ళ అబ్బాయి కార్లోస్, ఎక్కడికో అదృశ్యం అయిపోయేవాడు.
దాంతో కొన్ని ముఖ్యమైన ఆధారాల కోసం నేను వాళ్ళ షాపుపై నిఘా పెట్టాలనుకున్నాను.
తెరిచి ఉంది మూసి ఉంది
కార్లోస్ ప్రతిరాత్రీ ఎక్కడికి వెళుతున్నట్లు?
నాకేమీ అర్థం కావట్లేదు.
-హాయ్ అమెరికా, ఇది టవర్ టైం. -ఇది టవర్ టైం!
ఇది టవర్ టైం.
ఇది టవర్ టైం!
కార్లోస్ ఎక్కడికి వెళ్ళుంటాడని ఆలోచిస్తే:
మొదటిది,
బహుశా అతను బాగా ఎక్సర్సైజులు చేస్తూ ఉండొచ్చు,
ఎందుకంటే అప్పుడే షాపులో పండ్ల అట్టపెట్టెల్ని తేలిగ్గా ఎత్తగలుగుతాడు.
రెండవది…
మి
కార్లోస్ కి వాళ్ళ చెల్లి పాటలు అస్సలు నచ్చకపోవచ్చు,
అందుకని మిస్టర్ విథర్స్ ఇంటిముందు నిలబడి
అక్కడి పిల్లులు తన చెల్లికంటే చక్కని శృతిలో పాడడం వింటూ ఉండొచ్చు.
మూడవది.
లేదా బహుశా…
మన కొత్త కంటెస్టెంట్ కి స్వాగతం పలుకుదాం,
కార్లోస్ గార్సియా.
కార్లోస్, నువ్వు పదివేల డాలర్లతో ఏమి చేస్తావ్?
నేను సైబీరియాకి వెళ్ళిపోతాను, జానీ.
దూరంగా వెళ్ళిపోవడం కోసం పదివేల డాలర్ టవర్ లో గెలవాలని శిక్షణ తీసుకుంటూ ఉండొచ్చు,
-అప్పుడిక తన చెల్లి పాటని వినాల్సిన అవసరం ఉండదు. -లా, లా, లా, మి
కార్లోస్ ఎక్కడికి వెళుతున్నాడో కనిపెట్టి తీరాలని నేను నిశ్చయించుకున్నాను.
ఒక బ్రేకింగ్ న్యూస్ అందించడం కోసం ఈ కార్యక్రమానికి మధ్యలో అంతరాయం కలిగిస్తున్నాం.
మాన్హట్టన్ లోని అప్పర్ ఈస్ట్ సైడ్ లో మరో షాపులో బొడేగా దొంగ చోరీకి పాల్పడ్డాడు,
ఈ మధ్యాహ్నం జోస్ ఎయిటీ ఎత్ షాపులో దొంగతనం చేశాడు.
బొడేగా దొంగా? ఆసక్తికరంగా ఉందే.
ఈ వారంలోనే ఇది మూడవ దొంగతనం.
బాబీస్ వైన్ షాప్, ఇంకా ఈస్ట్ సైడ్ షాపు కూడా ఈ దొంగతనానికి గురయ్యాయి.
వైన్ షాపులు, దుకాణాల్లో ఆ దొంగ పట్టపగలే దూరి
రాత్రికి తిరిగి రావడం కోసం తాళాలని కొట్టేస్తున్నాడని పోలీసులు అంటున్నారు.
అతను యువకుడని, ప్రమాదకారి అని వర్ణించడం జరిగింది.
కావలెను
హోర్గే…
స్ట్రీట్ లైట్లు వెలగగానే, ఆసక్తికరమైన సంఘటనలన్నీ జరుగుతాయనిపిస్తుంది,
నేను ఇంటికెళ్ళాల్సిన టైం అయ్యిందని కూడా గుర్తు చేస్తుంది.
కార్లోస్?
ఇప్పుడు జరిగింది ఏమిటి?
అతను నీ మీద నిఘా వేశాడా?
అవును. నా మీద నిఘా వేశాడు.
ఆగు. అతని మీద, అతని కుటుంబం మీద ముందుగా నిఘా వేసింది నువ్వే కదా?
అది వేరు, స్పోర్ట్.
నేనొక రచయితను.
నేను రచయితను కావాలంటే నాకు అన్నీ తెలియాలీ,
కాబట్టి అన్నిటినీ తెలుసుకోవడానికే నేను స్పై...
సరే, అందరూ లేచి డాడ్జింగ్ ఆడడం మొదలుపెట్టండి!
రూల్స్ సరిగా పాటించండి. కానివ్వండి!
మరి నువ్వు ఏమి చెయ్యబోతున్నావు, హ్యారియట్?
అన్నిటికంటే ముందు, కార్లోస్ నా గురించి ఏమి రాశాడో కనిపెట్టాలి.
ఏంటి? నీ గురించి రాశాడా?
నువ్వు అవుట్, పింకీ వైట్ హెడ్!
ఆగు. అతను నీ మీద నిఘా పెట్టడమే కాక, నీ గురించి రాశాడు కూడానా?
హ్యారియట్ ఏమి చేసిందో అతను కూడా అదే చేశాడు.
మనం దానిపై దృష్టి పెట్టాలి, హ్యారియట్.
కావాలని అవుట్ అయిపోవాలి.
అబ్బా నా పొట్ట! నా పొట్ట మీద తగిలింది.
నేను అవుట్ అయ్యాను! నేను అవుట్ అయ్యాను!
మా అన్నకి బుర్ర తక్కువ.
మీరిద్దరూ అక్కడ కింద ఏం చేస్తున్నారు?
ఎమెర్జెన్సీగా కావాలని అవుట్ అయ్యాం, స్పోర్ట్.
మనం చాలా విషయాలు చర్చించాలి.
అయ్యో.
కానీ నేను ఈ ఆట బాగా ఆడుతున్నాను.
బాగా ఆడుతున్నావు, స్పోర్ట్!
చూశారా?
సరేలే.
ఊచ్. నేను అవుట్.
ఈ కార్లోస్ నీతో స్నేహం చెయ్యడానికి ప్రయత్నిస్తూ ఉండచ్చేమో కదా?
అతను ఈ మధ్యే ఇక్కడికి వచ్చాడు కదా.
కొత్త స్కూల్ లో ఎవ్వరూ పరిచయం కాలేదేమో!
అలా అయ్యుండదు. నేను అతన్ని ఏమి కావాలని అడిగితే నా వైపు ఇలా చూసి…
పారిపోయాడు.
ఫ్రెండ్ కోసం చూస్తున్నట్లు అనిపించలేదు.
మంచి పాయింటే!
ఆగండి, మీకు అర్థం కావట్లేదా?
నీ మీద నిఘా వేస్తున్నాడు, వేరే దేశం నుంచి వచ్చాడు,
వేరే భాష మాట్లాడుతున్నాడు.
కార్లోస్ ఒక…
ఇంటర్నేషనల్ స్పై.
ట్రాన్సిల్వేనియా నుండి వచ్చిన వేంపైర్ అయ్యుంటాడనుకున్నాను.
సరే, పోనీలే. ఇంటర్నేషనల్ స్పై అనేది వినడానికి కూడా బాగుంది.
స్కూల్ పూర్తయ్యే సరికి,
ఒక ఇంటర్నేషనల్ స్పై నా వెనక పడ్డాడని అనుకోవడం తప్ప నాకు వేరే ఆలోచన రాలేదు.
నిన్ను పట్టేసుకున్నాను!
కాని ఎందుకు?
నేను చూడకూడనిది ఏమైనా చూశానా?
ఏం రాస్తున్నాడో తెలుసుకుంటే తప్ప, అతను ఏం చేయబోతున్నాడో తెలుసుకోలేను.
అప్పుడే నాకు ఒక విషయం అర్థం అయ్యింది.
కార్లోస్ నా మీద ఎందుకు ఆసక్తి చూపిస్తున్నాడో తెలుసుకోవాలంటే…
…కార్లోస్ షాపులో నా మనిషిని పెట్టాలి.
జేనీ, నువ్వు ఈ సెమిస్టర్ స్పానిష్ తీసుకున్నావు కదా?
అవును. చాలా బాగా మాట్లాడగలను.
సూపర్. మీ ఇద్దరూ నాకు హెల్ప్ చెయ్యాలి.
-ఏమి చెయ్యాలి? -తప్పకుండా చేస్తాం.
జేనీ, నువ్వు అతని తల్లిదండ్రుల దృష్టి మళ్ళించు.
నా సైగ కోసం వెయిట్ చెయ్యి.
స్పోర్ట్, రెండవ అంకానికి సిద్ధంగా ఉండు.
రెడీ…
వెళ్ళు.
అయ్యయ్యో!
అదిగో, అదే ఆ పేపర్.
అతను దాని మీదే రాస్తున్నాడు.
మనం దాన్ని సంపాదించాలి.
అతని దృష్టి మళ్ళించు, నేను ఆ పేపర్ కొట్టేస్తాను.
హలో.
హే, ఆ పెన్నీ క్యాన్డీస్ రేటు ఎంత?
ఒక పెన్నీ.
ఒకే. ఆసక్తికరంగా వుంది.
మరి, అక్కడున్న పెన్నీ క్యాన్డీస్ రేటు ఎంత?
అవి కూడా పెన్నీయే.
సరే అయితే.
అక్కడుంది.
ఏయ్. ముందు చూసుకొని నడువు.
క్షమించండి.
మరి అవి ఎంత?
అవి కూడా పెన్నీయే. అవన్నీ పెన్నీయే.
ఒక్క మిలియన్-డాలర్ బార్ తప్ప. అది ఒక క్వార్టర్.
సరే.
అదీ, వాటిని నేను చూడొచ్చా?
నిజంగానా?
సరే. నా తాళాలు చూస్తూ ఉండు.
-దొరికింది. -…వేల డాలర్ల టవర్ లో…
హేయ్. నువ్వు ఏం చేస్తున్నావు?
దొంగతనం చేస్తున్నావా?
తనే దొంగ!
ఆగు, దొంగ!
పరిగెత్తండి!
నా తాళాలు!
నిన్నే!
హేయ్. ముందు చూసి నడవమని నీకు చెప్పాను…
రండి. ఇక్కడి నుండి పారిపోదాం.
దొరికింది. నాకు దొరికింది.
ఇది ఒక…
చూద్దాం. ఓపెన్ చెయ్యి.
ఇది ఒక మ్యాప్.
న్యూయార్క్ అప్పర్ ఈస్ట్ సైడ్ హ్యారియట్
అతను నా స్పై రూట్ మొత్తాన్ని హైలైట్ చేశాడు.
జేనీ, ఈ స్పానిష్ కి అర్థం ఏంటి?
నీకు స్పానిష్ చాలా బాగా వచ్చనుకున్నానే!
అవును, నేనూ అంతే అనుకున్నాను, కానీ కాదు, నాకు రాదు.
జేనీ!
నాకూ స్పానిష్ రాదు, కానీ అది మాత్రం కచ్చితంగా హ్యారియట్ అని అర్థమవుతోంది.
ఏంటీ? అతనికి నా పేరు తెలుసు. కానీ అతనికి నా పేరు ఎలా తెలిసింది?
కార్లోస్ నిజంగానే ఒక ఇంటర్నేషనల్ స్పై.
నా స్పై రూట్ లో చూడకూడినది ఏదో చూసి ఉంటాను.
బహుశా రాబిన్సన్స్ నిజానికి బోరింగ్ కాదేమో?
కార్లోస్ వాళ్ళ కోసం పని చేస్తాడేమో!
ఈ మ్యాప్ లో ఏముందో నేను వెంటనే తెలుసుకోవాలి.
మన స్పానిష్ టీచర్ మిసెస్ మార్షల్ నీకు హెల్ప్ చేయగలదేమో.
నాకు తెలిసి ఆమె నాలుగింటి వరకే స్కూల్ లో ఉంటుందనుకుంటా.
అంటే ఇప్పుడు నాకు పదిహేను నిమిషాలే ఉంది.
మీతో కలిసి పనిచేయడం సంతోషంగా ఉంది, ఫ్రెండ్స్.
మాక్కూడా సంతోషంగా ఉంది.
ఏయ్! పరిగెత్తకూడదు.
జోస్ ఎయిటీ ఎత్ స్ట్రీట్ షాపుని మ్యాప్ లో చూసి నేను ఆగిపోయాను.
దాని గురించి వార్తల్లో చెప్పడం గుర్తుంది.
బొడేగా దొంగ చోరీకి పాల్పడింది అక్కడే.
ఒక్కసారిగా, నాకు విషయమంతా అర్థమయింది.
కార్లోస్ షాపులో పనిచేస్తాడు కాబట్టి తాళాలు ఎప్పుడు కొట్టేయచ్చో అతనికి బాగా తెలుసు.
కాబట్టి అతనిపై అనుమానం రాదు.
షాపులో పనిచేసే వ్యక్తే, షాపుల్లో దొంగతనాలు చేస్తాడని ఎవరు ఊహిస్తారు?
కార్లోస్ ఇంటర్నేషనల్ స్పై కాదు.
అతనే బొడేగా దొంగ.
ఏయ్!
నేను ఇంటికెళ్ళాలని అనుకున్నాను కాని, ఆ బొడేగా దొంగకి మా ఇల్లు ఎక్కడుందో తెలియకూడదని
నేను పరిగెడుతూనే ఉన్నాను.
త్వరగా వెళ్ళాలి.
-డబ్బులు లేకపోతే… -వెళ్ళడం కుదరదు.
అయ్యో!
స్పై సినిమాలో లాగా ఎవరైనా మన వెంట పడితే,
సినిమాలోలాగే వాళ్ళ కన్నుగప్పాలి.
ఏయ్!
అటు వైపు!
నీకు చాలా విషయాలు తెలుసని అనుకునే దొంగ
నీ వెంట పడుతున్నప్పుడు, నువ్వు చాలా వేగంగా పరిగెత్తగలవని
అతనికి తెలిసని నీకు తెలిస్తే అప్పుడు ఏం చేస్తావు?
టైమ్స్ స్క్వేర్
ఎంపైర్ స్టేట్
కమాన్. కమాన్.
ఇప్పుడు సేఫ్.
పైకి వెళ్ళాక పోలీసులకి ఫోన్ చేసి, హీరోని అనిపించుకుందాం అనుకున్నాను.
ఆహా, ఎంత బాగుందో చూడు.
కానీ ఎలా?
అర్థమైంది, రెండు లిఫ్టులు ఉన్నాయా!
-నువ్వే. -నువ్వే.
నువ్వే బొడేగా దొంగవి.
ఏంటి? నేనా, నేను కాదు.
నేనెలా బొడేగా దొంగని అవుతాను?
మా ఫ్యామిలీ షాపులోకి వచ్చి,
నా తాళాలు, మ్యాప్ కొట్టేసింది నువ్వే కాబట్టి.
ఏంటి? తాళాలు కొట్టేశానా? నేనేమీ కొట్టేయలేదు.
అవును, నిజమే, నువ్వేమీ కొట్టేయలేదు, ఎందుకంటే అవి నకిలీ తాళాలు.
నకిలీ తాళాలంటే?
బొడేగా దొంగకి ఎర వేయడానికి
నేనక్కడ పనిచెయ్యని పాత తాళాలు కనబడేలా పెట్టాను.
-నువ్వే. -కాదు.
నువ్వే బొడేగా దొంగవి,
నీ విషయం నేను పసిగట్టానని తెలిసింది కాబట్టి నువ్వు నన్ను ఫాలో అవ్వడం మొదలుపెట్టావు.
ఇది నిరూపించడానికి నా దగ్గర మ్యాప్ వుంది.
ఆగు! నా సాక్ష్యం!
అదిగో అక్కడున్నారు.
ఏయ్! నాకివ్వు!
జేనీ? స్పోర్ట్?
స్పోర్ట్, వద్దు.
ఇక్కడ స్పానిష్ మాట్లాడేది నేను.
గార్సియాస్ నిన్ను ఫాలో అవ్వడానికి సాయం చేశారు.
నేను బొడేగా దొంగని కాదు.
కాదు, తనే!
లేదు, నేను కాదు!
మనమేదో మిస్ అయినట్లున్నాం.
నువ్వు దొంగవి కాదని మాకు తెలుసు.
నువ్వు దొంగని అడ్డుకున్నావు.
ఏంటి?
నేను చెబుతాను.
నువ్వు షాపులోంచి వచ్చేటప్పుడు ఒకతను గుద్దుకున్నాడే, అతనే దొంగ.
అతను కౌంటర్ మీదున్న తాళాలు తీసుకున్నాడు.
పని చెయ్యని ఆ పాత తాళాలని తీసుకున్నాడు.
గార్సియా దంపతులు నన్నూ, స్పోర్ట్ ని పట్టుకున్నాక
మేము పోలీసులకి ఫోన్ చేసి, షాపుకి తాళం వేసి, మిమ్మల్ని వెతకడానికి బయలుదేరాం.
అయితే, ఆగండి. దాని అర్థం…
దొంగ పట్టపగలే షాపులలో దూరి, తాళాలని దొంగిలించి
రాత్రికి దొంగతనం చెయ్యడానికి తిరిగి వస్తున్నాడని పోలీసులు అంటున్నారు.
నువ్వు పాత తాళాలని నకిలీ తాళాలుగా వాడి దొంగని వెర్రివాడ్ని చేశావు.
నువ్వు నిజంగానే దొంగకి ఎర వేశావు.
నాకిప్పుడు అర్థం అయ్యింది.
నువ్వొక జీనియస్ వి, కార్లోస్.
నువ్వు జీనియస్ అని నాకెందుకు చెప్పలేదు, కార్లోస్?
ఎందుకంటే నువ్వు నా మీద స్పై చేస్తున్నావు.
అవును! ఇంతకీ నువ్వు నా మీద, అలాగే ఈ ప్రదేశాలలో ఎందుకు నిఘా వేశావు?
అదేమీ లేదు, నేనొక రచయితను.
నాకు అర్థం కాలేదు.
ఒక రైటర్ కావాలంటే, అన్ని విషయాలూ తెలిసుండాలని మా ఆయా ఓల్ గోలీ చెబుతూ ఉంటుంది.
అన్నీ తెలియాలంటే అన్నీ చూడాలి కదా!
మరి అన్నీ చూడాలంటే, నిఘా వేయడమే మార్గం.
నేను రాయడం కోసం స్పై చేస్తాను.
అయితే నువ్వు రైటర్ వన్నమాట, బాగుంది.
నాకు చదవడం అంటే ఇష్టం.
అయితే, ఏదో ఒకరోజు నా మొదటి నవలని నీకు చదవడానికి ఇస్తాను.
డీల్.
మీరిద్దరూ బొడేగా దొంగని ఎలా పట్టుకున్నారో
మీడియాకి చెప్తే బాగుంటుందని నా తల్లితండ్రుల అభిప్రాయం.
మీరు చేసినదానికి మీకు క్రెడిట్ దక్కాలి.
నేను స్పైని కదా, నా గురించి అందరికీ తెలియకూడదు.
పైగా, అసలు నిజంగా దొంగని పట్టుకుంది నువ్వే కదా!
నువ్వొక పెద్ద ప్లాన్ వేశావు, మధ్యలో నేను అనుకోకుండా దూరాను.
ఆగండి. మీరు ఈ మధ్యే ఇక్కడికి వచ్చారు కదా.
మీరు ఎంపైర్ స్టేట్ బిల్డింగ్ పైనుండి చూశారా?
స్పోర్ట్ కీ, జేనీకీ, నాకూ న్యూయార్క్ సిటీ గురించి బాగా తెలుసు.
ఓహ్, అవును. మాకు ఏ టెలిస్కోపులు పని చేస్తాయి,
ఏవి పనిచెయ్యవు, ఇలాంటివన్నీ తెలుసు.
అదిగోండి, స్టాచ్యూ ఆఫ్ లిబర్టీ అక్కడ వుంది.
ఇంకా, అక్కడొక చర్చ్ ఉంది, దాని బేస్మెంట్లో ఒక బౌలింగ్ సెంటర్ కూడా ఉంది.
తర్వాతి రోజు వడగాల్పులు ఆగాయి, కేసు కూడా ముగిసింది,
అలాగే పత్రికల్లో కార్లోస్ ఒక హీరో అయ్యాడు.
నేను కూడా హెల్ప్ చేశానని అతను చెప్పాడు.
బొడేగా దొంగని పట్టుకున్న స్థానిక పిల్లాడు
నా స్నేహితురాలు, హ్యారియట్ ఎం. వెల్ష్ పారిపోతున్న
బొడేగా దొంగని అడ్డుకుంది.
"ఎం"తో సహా నా పూర్తి పేరు అతను చెప్పేలా జాగ్రత్త పడ్డాను.
ఖచ్చితంగా ఉండాలని కోరుకునే స్నేహితుల జాబితాలోకి అతను చేరాడు,
మేము ఒకరిని చూసి ఒకరు పారిపోకుండా మాట్లాడుకుని ఉండుంటే
అంతకుముందే స్నేహితులం అయి ఉండేవాళ్ళం.
ఆమె బాగుందా అని అడుగుతోంది.
ఓహ్. చాలా రుచికరంగా వుంది.
అలాగే గార్సియాలతో సమయం గడపటం వల్ల జేనీ స్పానిష్ చాలా మెరుగయ్యింది.
కానీ క్లారిటా పాడడంలో మాత్రం ఎలాంటి మార్పూ జరగలేదు.
పదివేల డాలర్ టవర్
అందులో పవర్, డబ్బూ రెండూ ఉంటాయి
ఇదిగో, డబ్బు మీ సొంతం
పదివేల డాలర్ టవర్ అందులో పవర్, డబ్బూ రెండూ ఉంటాయి
ఇదిగో, డబ్బు మీ సొంతం ఆ పదివేల డాలర్లు…
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
నా చుట్టపక్కల అందరికీ మంచి చేయాలని ప్రయత్నిస్తాను
నేను అందంగా నవ్వుతాను
నిజం మాత్రమే చెప్పాలని తపిస్తాను
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
సబ్ టైటిల్స్ అనువదించింది: రాధ